Default lot
Achiziția publică de execuția lucrărilor pentru realizarea obiectivului de investiții „Reabilitarea energetică a Spitalului Județean de Urgență Târgu-Jiu – locația str. Tudor Vladimirescu”, se realizează în baza Contractului de finanțare nr. 2231 din 06.06.2018, semnat între Ministerul Dezvoltării Regionale și Administrației Publice, în calitate de Autoritate de Management pentru Programul Operațional Regional 2014-2020, prin Agenția pentru Dezvoltare Regională Sud Vest Oltenia, în calitate de Organism Intermediar și U.A.T. - Județul Gorj, în calitate de beneficiar. Proiectul „Reabilitarea energetică a Spitalului Județean de Urgență Târgu-Jiu – locația str. Tudor Vladimirescu”, COD SMIS nr. 110328 se implementează în cadrul Programului Operațional Regional 2014-2020.
Spitalul Județean de Urgență Târgu-Jiu este o unitate medicală reprezentativă pentru județul Gorj deoarece asigură asistenţă medicală curentă şi de urgenţă, având organizate toate specialităţile medicale.
Prin implementarea acestui proiect se urmărește creșterea eficienței energetice a clădirilor publice, respectiv: 
- îmbunătățirea izolației termice a anvelopei clădirii (pereți exteriori, tâmplărie exterioară, planșeu peste ultimul nivel, planșeu peste subsol); 
- reabilitarea și modernizarea instalațiilor pentru prepararea, distribuția și utilizarea agentului termic pentru încălzire și a apei calde menajere, a sistemelor de ventilare și climatizare, precum și achiziționarea și instalarea echipamentelor aferente sistemului de încălzire centralizată;
- înlocuirea tablourilor electrice de iluminat de forță, înlocuirea grupului generator, înlocuirea corpurilor de iluminat fluorescente și incandescente cu corpuri de iluminat cu eficiență energetică ridicată și durată mare de viață;
- lucrări de instalare a unor sisteme alternative de producere a energiei din surse regenerabile pentru asigurarea necesarului de energie termică pentru încălzire și prepararea apei calde de consum, alături de implementarea unor sisteme de management energetic, având ca scop îmbunătățirea eficienței energetice și  monitorizarea consumului de energie;
- instalarea unui sistem de detecție, semnalizare și  avertizare incendiu, astfel încât să corespundă necesității de avertizare a unei construcții spitalicești etc.
Principalele lucrări care se vor realiza în cadrul proiectului menționat,  vizează:
1. LUCRĂRI DE REABILITARE TERMICĂ A ANVELOPEI
     - Izolare termică fațade - parte vitrată
     - Izolarea termică fațade - parte opacă (la nivelul soclului, la nivelul pereților exteriori)
     - Izolarea termică - placă peste ultimul nivel (acoperiș tip șarpantă, acoperiș tip terasă)
     - Izolarea termică a planșeului peste subsol 
2. LUCRĂRI DE REABILITARE TERMICĂ 
      - Instalație de distribuție 
      - Centrala termică
3. INSTALARE SISTEME ALTERNATIVE
      - Montaj sistem surse regenerabile
      - Sistem de management energetic (BMS)
4. INSTALAȚII ELECTRICE
5. MĂSURI CONEXE CARE CONTRIBUIE LA IMPLEMENTAREA PROIECTULUI
6.  DOTĂRI (computer BMS + imprimantă)
7. ACTIVE NECORPORALE (licență software aplicație dispecerat program management și licență software programare controllere).